Diari Oficial de la Generalitat Valenciana


Sumari del DOGV 4089, del 19-09-2001 (2001/9019)

Informació pública de l'acta de notorietat per a la immatriculació d'excés de cabuda, en una finca del Vedat de Torrent, avingudade Sant Llorenç, 172, de la senyora María Crespo Martí.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9019


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de l'acta de notorietat per a la immatriculació d'excés de cabuda, en una finca del Vedat de Torrent, avingudade Sant Llorenç, 172, de la senyora María Crespo Martí. [2001/A9019]
  
Juan Montero-Ríos Gil, notari del Col·legi de València, amb residència a Torrent, despatx notarial al carrer del Pare Méndez, número 118-bis, baix, a través d'aquest edicte, faig saber:
  
Que davant de mi es tramita una acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciat el passat dia 19 de juliol de 2001 i on figura com a sol·licitant la senyora María (també coneguda com a María Salud) Crespo Martí, amb domicili al Vedat de Torrent, avinguda de Sant Llorenç, 172.
  
I que vist que és procedent la notificació genèrica de la regla cinquena de l'article 203 de la Llei Hipotecària, s'estableixen les dades identificatives següents:
  
Que la senyora María (coneguda també com a María Salud) Crespo Martí és titular, amb caràcter privatiu, de la finca urbana següent:
  
Descripció registral:
  
Solar situat al terme de Torrent, partida del Vedat o Marxadella, que inclou 253 metres i 2 decímetres quadrats, que afronten, per la part de davant, amb el camí del Corral Blanch; entrant per la dreta, amb la casa del senyor Juan de Gracia Gómez; per l'esquerra, amb la finca de la senyora Elena Peris Morato; i per darrere, amb la forest Vedat.
  
Inscripció: Registre de la Propietat de Torrent, número 1, tom 2521, llibre 882 de Torrent, foli 98, finca 7.883 duplicat.
  
Títol: adquirida per herència del seu pare, senyor Julio Crespo Navarro, que va morir el 3 d'octubre de 1959, en virtut de l'escriptura atorgada el 17 de febrer de 1970 davant del notari de València Ramón Herrán de las Pozas.
  
Referència cadastral: 9452387 WD3094M 1971 JL.
  
Superfície real i descripció actual de la finca descrita:
  
Solar situat al terme de Torrent, partida del Vedat o Marxadella, avinguda de Sant Llorenç, número 172 de policia, que inclou 525 metres quadrats, que afronten, per davant amb l'avinguda de Sant Llorenç; entrant per la dreta, amb la casa de la senyora Asunción Mora Cabanes; per l'esquerra, amb la finca de la senyora Consuelo Mora Mora; i per darrere, amb la forest Vedat.
  
Excés de cabuda objecte d'inscripció registral: 271 metres i 98 decímetres quadrats.
  
Documentació: la documentació i els certificats registrals i cadastrals, plànols i certificat tècnic poden consultar-se a la notaria.
  
Avís: Hi ha un termini de 20 dies des de l'última publicació perquè les persones interessades puguen comparéixer a la notaria, per a exposar i justificar els seus drets.
  
Torrent, 10 d'agost de 2001.- El notari: Juan Montero-Ríos Gil.